# Les oracles de Michel de Nostredame/Tome 2/Partie 2/Section I/Centurie VI
## CENTVRIE VI
### I.

Avtour des monts Pyrenees grans amas De gent estrange secourir Roy nouueau : Pres de Garonne du grand temple du Mas, Vn Romain chef le craindra dedans l’eau.

### II.

En l’an cinq cens octante plus & moins, On attendra le siecle bien estrange : En l’an sept cens, & trois cieux en tesmoings, Que plusieurs regnes vn à cinq feront change.

### III.

Fleuue qu’esprouue le nouueau nay de Celtique Sera en grande de l’Empire discordes Le ieune prince par gent ecclesiastique, Ostera le sceptre coronal de concorde.

### IV.

La Celtiq fleuue changera de riuage, Plus ne tiendra la cité d’Agripine :
Tout transmué hormis le vieil langage, Saturne, Leo, Mars, Cancer en rapine.

### V.

Si grand famine par vnde pestifere. Par pluye longue le long du polle arctiques Samatobryn cent lieux de l’hemisphere, Viuront sans loy exempt de pollitique.

### VI.

Apparoistra vers le Septentrion Non loing de Cancer l’estoille cheuelue : Suze, Sienne, Boëce, Eretrion, Mourra de Rome grand, la nuict disperue.

### VII.

Norneigre Dace, & l’Isle Britannique, Par les vnis freres seront vexees : Le chef Romain issu de sang Gallique Et les copies aux forests repoussees.

### VIII.

Ceux qui estoient en regne pour sçauoir, Au Royal change deuiendront appouuris : Vns exilez sans appuy or n’auoir, Lettrez & lettres ne seront à grand pris.

### IX.

Aux sacrez temples seront faicts escandales, Comptez seront par honneurs & loüanges : D’vn que on graue d’argent d’or les medalles, La fin sera en tourmens bien estranges.

### X.

Vn peu de temps les temples des couleurs De blanc & noir des deux entre meslee : Rouges & iaunes leur embleront les leurs, Sang, terre, peste, faim, feu d’eau affollee.

### XI.

Des sept rameaux à trois seront reduicts, Les plus aisnez seront surprins par mort, Fratricider les deux seront seduicts, Les coniurez en dormans seront morts.

### XII.

Dresser copies pour monter à l’empire, Du Vatican le sang Royal tiendra : Flamans, Anglois, Espagne auec Aspire, Contre l’Italie & France contiendra.

### XIII.

Vn dubieux ne viendra loing du regne, La plus grand part le voudra soustenir. Vn Capitole ne voudra point qu’il regne, Sa grande charge ne pourra maintenir.

### XIV.

Loing de sa terre Roy perdra la bataille, Prompt eschappé poursuiuy suiuant prins, Ignare prins soubs la doree maille, Soubs feinct habit, & l’ennemy surprins.

### XV.

Dessoubs la tombe sera trouué le Prince, Qu’aura le pris par dessus Nuremberg : L’espaignol Roy en capricorne mince, Feinct & trahy par le grand Vvitemberg.

### XVI.

Ce que rauy sera de ieune Milue, Par les Normans de France & Picardie : Les noirs du temple du lieu de Negrisilue Feront aulberge & feu de Lombardie.

### XVII.

Apres les limes bruslez le rasiniers, Contrains seront changer habits divers : Les Saturnins bruslez par les meusniers, Hors la pluspart qui ne sera couuers.

### XVIII.

Par les Phisiques le grand Roy delaissé, Par sort non art de l’Ebrieu est en vie, Luy & son genre au regne haut poussé, Grâae donnee à gent qui Christ enuie.

### XIX.

La vraye flamme engloutira la dame, Qui voudra mettre les Innocens à feu : Pres de l’assaut l’exercite s’enflamme, Quant dans Seuille monstre en bœuf sera veu.

### XX.

L’vnion feincte sera peu de duree, Des vn changez reformez la pluspart : Dans les vaisseaux sera gent endurees, Lors aura Rome vn nouueau Liepart.

### XXI.

Quant ceux du polle arctic vnis ensemble, Et Orient grand effrayeur & craints : Esleu nouueau, soustenu le grand tremble, Rodes, Bisence de sang Barbare teincte.

### XXII.

Dedans la terre du grand temple celique, Nepueu à Londre par paix feincte meurtry : La barque alors deuiendra scimatique, Liberté feincte sera au corn’ & cry.

### XXIII.

D’esprit de regne munismes descriés, Et seront peuples esmeuz contre leur Roy, Paix sainct nouueau, sainctes loix empirees, Rapis onc fut en si tredur arroy.

### XXIV.

Mars & le scepte se trouuera conioinct, Dessoubs Cancer calamiteuse guerre : Vn peu apres sera nouueau Roy oingt, Qui par long temps pacifiera la terre.

### XXV.

Par Mars contraire sera la monarchie, Du grand pescheur en trouble ruyneux ; Ieune noir rouge prendra la hirarchie, Les proditeurs iront iour bruyneux.

### XXVI.

Quatre ans le siege quelque peu bien tiendra, Vn suruiendra libidineux de vie : Rauenne & Pyse, Veronne soustiendront, Pour esleuer la croix de Pape enuie.

### XXVII.

Dedans les Isles de cinq fleuues à vn, Par le croissant du grand Chyren Selin : Par les bruynes de l’air fureur de l’vn, Six eschapez cachez fardeaux de lyn.

### XXVIII.

Le grand Celtique entrera dedans Rome, Menant amas d’exilez & bannis : Le grand Pasteur mettra à mort tout homme, Qui pour le coq estoyent aux Alpes vnis.

### XXIX.

La vefue saincte entendant les nouuelles, De ses rameaux mis en perplex & trouble : Qui sera duict appaiser les querelles, Par son pourchas de razes fera comble.

### XXX.

Par l’apparence de faincte saincteté, Sera trahy aux ennemis le siege. Nuict qu’on cuidoit dormir en seureté, Pres de Brabant marcheront ceux du Liege.

### XXXI.

Roy trouuera ce qu’il desiroit tant, Quand le Prelat sera reprins à tort : Responce au Duc le rendra mal content, Qui dans Milan mettra plusieurs à mort.

### XXXII.

Par trahison de verges à mort battu, Prins surmonté sera par son desordre : Conseil friuole au grand captif sentu, Nez par fureur quant Berlch viendra mordre.

### XXXIII.

Sa main derniere par Alus sanguinaire, Ne se pourra par la mer garentir : Entre deux fleuues craindre main militaire, Le noir l’ireux le fera repentir.

### XXXIV.

De feu voulant la machination, Viendra troubler au grand chef assieger : Dedans sera telle sedition, Qu’en desespoir seront les profligez.

### XXXV.

Pres de Rion, & proche à blanche laine, Aries, Taurus, Cancer, Leo, la Vierge, Mars, Iupiter, le Sol ardera grand plaine, Bois & citez lettres cachez au cierge.

### XXXVI.

Ne bien ne mal par bataille terrestre, Ne paruiendra aux confins de Perouse, Rebeller Pise, Florence voir mal estre, Roy nuict blessé sur mulet à noire house.

### XXXVII.

L’œuure ancienne se paracheuera, Du toict cherra sur le grand mal ruyne :
Innocent faict mort on accusera, Nocent cache, taillis à la bruyne.

### XXXVIII.

Aux profligez de paix les ennemis, Apres auoir l’Italie superee, Noir sanguinaire, rouge, sera commis, Feu, sang verser, eau de sang coloree.

### XXXVIX.

L’enfant du regne, par paternelle prinse Expolier sera pour le deliurer : Aupres du lac Trasimen l’axur prinse, La troupe hostage par trop fort s’enyurer.

### XL.

Grand de Magonce pour grande soif esteindre, Sera priué de sa grande dignité : Ceux de Cologne si fort le viendront plaindre. Que la grand groppe au Rhin sera ietté.

### XLI.

Le second chef du regne d’Annemarc Par ceux de Frize & l’Isle Britannique, Fera despendre plus de cent mille marc, Vain exploicter voyage en Italique.

### XLII.

A Logmyon sera laissé le regne, Du grand Selin plus fera de faict : Par les Itales estendra son enseigne, Regi sera par prudent contrefaict.

### XLIII.

Long temps sera sans estre habitee, Où Signe & Marne autour vient arrouser : De la Tamise & martiaux tentee, De ceux les gardes en cuidant repousser.

### XLIV.

De nuict par Nantes Lyris apparoistra, Des arts marins susciteront la pluye : Vrabiq goulfre, grande classe parfondra, Vn monstre en Saxe naistra d’ours & truye.

### XLV.

Le gouuerneur du regne bien sçauant, Ne consentir voulant au faict Royal : Mellile classe par le contraire vent Le remettra à son plus desloyal.

### XVII.

Vn iuste sera en exil renuoyé, Par pestilence aux confins de Nonseggle, Response au rouge le fera desuoyé, Roy retirant à la Rame à l’Aigle.

### XLVII.

Entre deux monts les deux grands assemblez. Delaisseront leur simulté secrette : Brucelle & Dolle par Langres accablez, Pour à Malignes executeur leur peste.

### XLVIII.

La saincteté trop feinte & seductiue, Accompagné d’vne langue diserre :
La cité vieille, & Parme trop hastiue, Florence & Sienne, rendront plus desertes.

### XLIX.

De la partie de Mammer grand Pontife, Subiuguera les confins du Danube : Chasser la croix, par fer raffé ne riffe, Captifs, or, bague plus de cent mille rubes.

### L.

Dedans le puys seront trouuez les os, Sera l’inceste, commis par la maratre : L’estat changé, on querra bruit & los, Et aura Mars atrendant pour son astre.

### LI.

Peuple assemblé, voir nouueau expectacle. Princes & Roys par plusieurs assistans, Pilliers faillir, murs : mais comme miracle Le Roy sauué & trente des instans.

### LII.

En lieu du grand qui sera condamné, De prison hors, son amy en sa place : L’espoir Troyen en six mois ioins, mort né, Le Sol à l’vrne seront peins fleuue en glace.

### LIII.

Le grand Prelat Celtique à Roy suspect, De nuict par cours sortira hors de regne : Par Duc fertile à son grand Roy Bretaine, Bisance à Cypres & Tunes insuspect.

### LIV.

Au poinct du iour au second chant du coq, Ceux de Tunes, de Fez, & de Bugie, Par les Arabes, captif le Roy Maroq, L’an mil six cens & sept, de Liturgie.

### LV.

Au chalmé Duc en arrachant l’esponce, Voile Arabesque voir, subit descouuerte : Tripolis, Chio, & ceux de Trapesconce, Duc prins, Marnegro & la cité deserté.

### LVI.

La crainte armee de l’ennemy Narbon Effrayera si fort les Hesperidues : Parpignan vuide par l’aueugle d’arbon, Lors Barcelon par mer donra les piques.

### LVII.

Celui qu’estoit bien auant dans le regne, Ayant chef rouge proche à hierarchie, Aspre & cruel, & se fera tant craindre, Succedera à sacré monarchie.

### LVIII.

Entre les deux monarques esloignez. Lors que le Sol par Selin clair perduë, Simulté grande entre deux indignez, Qu’aux Isles & Sienne la liberte renduë.

### LIX.

Dame en fureur par rage d’adultere, Viendra à son Prince coniurer non de dire :
Mars bref cogneu sera la virapere, Que seront mis dixsept à martyre.

### LX.

Le Prince hors de son terroir Celtique Sera trahy, deceu par interprete : Roüant, Rochelle par ceux de l’Armorique Au port de Blaue deceus par moyne & prestre.

### LXI.

Le grand tappis plié ne monstrera, Fors qu’à demy la pluspart de l’histoire : Chassé du regne loing aspre apparoistra, Qu’au faict bellique chacun le viendra croire.

### LXII.

Trop tard tous deux les fleurs seront perdues, Contre la loy serpent ne voudra faire : Des ligueurs forces par gallots confondues, Sauone, Albingue par monech grand martyre.

### LXIII.

La dame seule au regne demeuree. D’vnic esteint premier au lict d’honneur : Sept ans sera de douleur exploree, Puis longue vie au regne par grand, heur.

### LXIV.

On ne tiendra pache aucune arresté, Tous receuans iront par tromperie : De paix & trefue, & terre & mer protesté. Par barcelone classe prins d’industrie.

### LXV.

Gris & bureau demie ouuerte guerre, De nuict seront assaillis & pillez :
Le bureau prins passera par la serre, Son temple ouuert, deux au plastre grillez.

### LXVI.

Au fondement de la nouuelle secte, Seront les os du grand Romain trouuez, Sepulchre en marbre apparoistra couuerte, Terre trembler en Auril, mal enfoüetz.

### LXVII.

Au grand Empire paruiendra tout vn autre, Bonté distant plus de felicité : Regi par vn issu non loing du peautre, Corruer regnes grande infelicité.

### LXVIII.

Lors que soldats fureur seditieuse, Contre leur chef feront de nuict fer luire : Ennemy d’Albe soit par main furieuse, Lors vexer, Rome, & principaux seduire.

### LXIX.

La pitié grande sera sans loing tarder, Ceux qui dônoyent seront contraints de prêdre : Nuds Affamez de froid, soif, soy bander, Les monts passer commettant grand esclandre.

### LXX.

Au chef du monde le grand Chyren sera, Plus outre apres ayme, criant, redouté : Son bruit & los les cieux surpassera, Et du seul tiltre victeur fort contenté.

### LXXI.

Quand on viendra le grand Roy parenter Auant qu’il ait du tout l’ame rendue : Celuy qui moins le viendra lamenrer, Par Lyons, aigles, croix couronne venduë.

### LXXII.

Par fureur feinte d’esmotion diuine, Sera la femme du grand fort violee : Iuges voulans damner telle doctrine, Victime au peuple ignorant immolee.

### LXXIII.

En cité grande vn moyne & artisan, Pres de la porte logez & aux murailles, Contre Moderne secret, caue disant Trahis pour faire sous couleur d’espousailles.

### LXXIV.

La dechassee au regne tournera, Ses ennemis trouuez des coniurez : Plus que iamais son temps triomphera, Trois & septante à mort trop asseurez.

### LXXV.

Le grand pillot par Roy sera mandé, Laisser la classe pour plus haut lieu atteindre : Sept ans après sera contrebandé, Barbare armee viendra Venise craindre.

### LXXVI.

La cité antique d’antenoree forge, Plus ne pouuant le tyran supporter Le manche feinct au temple couper gorge, Les siens le peuple à mort viendra bouter.

### LXXVII.

Par la victoire du deceu fraudulente, Deux classes vne, la reuolte Germanie, Le chef meurtry & son fils dans la tente, Florence, Imole pourchassez dans Romaine.

### LXXVIII.

Crier victoire du grand Selin croissant : Par les Romains sera l’Aigle clamé, Tiecin Millan et Genes y consent, Puis par eux mesmes Basil grand reclamé.

### LXXIX.

Pres de Tesin les habitans de Loire, Garonne, Saone, Saine, Tain & Gironde, Outre les monts dresseront promontoire. Conflict donné Par granci, sumerge onde.

### LXXX.

De Fez le regne paruiendra à ceux d’Europe, Feu leur cité & l’anne tranchera. Le grand d’Asie terre & mer à grand troupe, Que bleux, peres, croix, à mort dechassera.

### LXXXI.

Pleurs cris & plaints heurlemens, effrayeur, Cœur inhumain, cruel, Roy & transy. Leman les Isles, de Gennes les maieurs, Sang espacher, fromfaim à nul mercy.

### LXXXII.

Par les deserts de lieu libre & farouche, Viendra errer nepueu du grand Pontife : Assommé à sept auecques lourde souche, Par ceux qu’apres occuperont le Cyphe.

### LXXXIII.

Celuy qu’aura tant d’honneur & caresse. A son entree de la Gaule Belgique. Vn temps apres sera tant de rudesses, Et sera contre à la fleur tant bellique.

### LXXXIV.

Celuy qu’en Sparte Claude ne peut regner, Il fera tant par voye seductiue : Que du court, long, le fera araigner, Que contre Roy fera sa perspectiue.

### LXXXV.

La grand’cité de Tharse par Gaulois. Sera destruite, captifs tous à Turban : Secours par mer au grand Portugalois, Premier d’esté le iour du sacre Vrban.

### LXXXVI.

Le grand Prelat vn iour apres son songe, Interpreté au rebours de son sens : De la Gascogne luy suruiendra vn monge, Qui fera eslire le grand prelat de Sens.

### LXXXVII.

L’election faicte dans Frankfort, N’aura nul lieu, Milan s’opposera : Le sien plus proche semblera si grand fort, Qu’outre le Rhin és mareschs cassera.

### LXXXVIII.

Vn regne grand demourra désolé, Aupres de l’Hebro se feront assemblees : Monts Pyrenees le rendront consolé, Lors que dans May seront terres tremblees.

### LXXXIX.

Entre deux cymbes pieds & mains attachez, De miel face oingt, & de laict substanté, Guespes & mouchez, fitine amour fachez Poccilateur faucer, Cyphe tenté.

### XC.

L’honnissement puant abominable Apres le faict sera felicité Grand excuse pour n’estre fauorable, Qu’à paix Neptune ne sera incité.

### XCI.

Du conducteur de la guerre nauale. Rouge effrené, suere, horrible grippe, Captif eschappé de l’aisné dans la baste : Quand il naistra du grand vn fils Agrippé.

### XCII.

Prince de beauté tant venuste, Au chef menee, le second faict trahy. La cité au glaiue de poudre, face aduste, Par trop grand meurtre le chef du Roy hay.

### XCIII.

Prelat autre d’ambition trompé, Rien ne sera que trop viendra cuider : Ses messagers & luy bien attrapé, Tout au rebours voit qui les bois fendroit.

### XCIV.

Vn Roy iré sera aux sedifragues, Quand interdicts feront harnois de guerre : La poison taincte au succre par les fragues Par eaux meurtris, morts, disant serre serre.

### XCV.

Par detracteur calomnie à puis nay, Quand istront faicts enormes & martiaux : La moindre part dubieuse à l’aisnay, Et tost au regne seront faicts partiaux.

### XCVI.

Grande cité à soldats abandonnée, On n’y eu mortel tumult si proche : O qu’elle hideuse mortalité s’approche, Fors vne offence n’y sera pardonnee.

### XCVII.

Cinq & quarante degrez ciel bruslera Feu appocher de la grand cité neuue Instant grand flamme esparse sautera Quand on voudra des Normans faire preuue.

### XCVIII.

Ruyné aux Volsques de peur si fort terribles Leur grand cité taincte, faict pestilent : Piller Sol, Lune & violer leurs temples : Et les deux fleuues rougir de sang coulant.

### XCIX.

L’ennemy docte se trouuera confus. Grand camp malade, & defaict par embusches, Môts Pyrenees & Pœnus luy serôt faicts refus, Proche du fleuue descouurant antiques roches.

### LEGIS CANTIO CONTRA INEPTOS CRITICOS

Quos legent hosce versus maturè censunto, Profanum vulgus & inscium ne attrectato : Omnesq ; Astrologi, Blennis, Barbari procul sunto, Qui aliter facit, is rite sacer esto.
* ↑ Variante : En l’an sept cens et neuf cieux seront tesmoings, Que pour de l’or en bled non sans peine il change.
* ↑ Variante : nay Celtique.
* ↑ Variante : Le.
* ↑ Très.
* ↑ Variante : arctique.
* ↑ Variante : Samarobryn.
* ↑ Béotie.
* ↑ Variante : disparue.
* ↑ Norique, Dacie.
* ↑ Traduisez : propter (prép. lat.),à cause de.
* ↑ Lisez : prix.
* ↑ Traduisez : pro (prép. lat.), pour.
* ↑ Blanc & noir entremêlés, c’est-à-dire : gris.
* ↑ Lisez : qui à.
* ↑ Variante : contendra.
* ↑ Construisez : il ne pourra maintenir sa grande charge.
* ↑ Lisez : qui aura le prix.
* ↑ Wittemberg.
* ↑ Variante : les asiniers.
* ↑ Variante : d’habits.
* ↑ Lisez : mesniers.
* ↑ C’est-à-dire qu’ils seront (ou s’enfuiront) nus.
* ↑ Hébreu.
* ↑ Variante : uns.
* ↑ Variante : endurée.
* ↑ Léopard.
* ↑ Variante : En.
* ↑ Variante : crainte.
* ↑ Variante : schismatique.
* ↑ À cor et à cri.
* ↑ Variante : Paix, fait nouveau.
* ↑ Variante : tresdur.
* ↑ Variante : sceptre.
* ↑ Traduisez : per (prép. lat.), pendant.
* ↑ Traduisez : per (prép. lat. ), à cause de.
* ↑ Qui (latin), celui-là qui.
* ↑ Variante : des.
* ↑ Variante : de.
* ↑ Variante : Berich.
* ↑ Traduisez : per (prep. lat.), à cause de.
* ↑ Variante : volant.
* ↑ Lisez : un.
* ↑ Variante : assiegez.
* ↑ Riom (ville de France) ; ou : Trion (Triones, les deux Ourses).
* ↑ Ni hien ni mal.
* ↑ Variante : Nocent caiché taillis.
* ↑ Variante : Expolié sera pour délivrer.
* ↑ Variante : l’azur prinse ; lisez : la surprise.
* ↑ Variante : le.
* ↑ Lisez : groupe.
* ↑ Lisez : Dannemarc.
* ↑ Lisez : l’Ogmion.
* ↑ Variante : qui plus fera de faict ; traduisez : qui non faciet, c’est-à-dire : qui n’agira plus, qui sera sans force.
* ↑ Roman : Seigne, Seine.
* ↑ Variante : Deceuz.
* ↑ Lisez : l’Iris.
* ↑ Variante : Arabiq.
* ↑ Construisez : Ne voulant consentir.
* ↑ Variante : Rane.
* ↑ Malines.
* ↑ Variante : executer.
* ↑ Variante : diserte.
* ↑ Variante : raffe ni riffe.
* ↑ Lisez : roubles.
* ↑ Lisez : puits.
* ↑ Variante : attendant.
* ↑ Construisez : par plusieurs princes et rois assistant.
* ↑ Variante : joinct.
* ↑ Variante : seront prins fleuves.
* ↑ Variante : du.
* ↑ Variante : Bretaigne.
* ↑ Bougie.
* ↑ Variante : deserte.
* ↑ Variante : Hesperiques.
* ↑ Variante : darbon.
* ↑ Construisez : celui qui estoit.
* ↑ Lisez : le.
* ↑ Variante : Mais.
* ↑ Variante : Rouan.
* ↑ Lisez : éplorée.
* ↑ Variante : grand heur.
* ↑ Variante : terre et mer.
* ↑ Variante : Lors vexer Rome.
* ↑ Variante : craint.
* ↑ Variante : lamenter.
* ↑ Variante : Modene.
* ↑ Variante : manchet.
* ↑ Variante : Germaine.
* ↑ Variante : Ticcin.
* ↑ Variante : n’y.
* ↑ Variante : Pau ; lisez : Pô.
* ↑ Variante : lame.
* ↑ Variante : pers.
* ↑ Variante : noir, à la place de : Roy.
* ↑ Variante : frofaim.
* ↑ Traduisez : a (prép. lat.), par.
* ↑ Construisez : qui après.
* ↑ Lisez : scyphe.
* ↑ Construisez : Celui qui aura.
* ↑ Variante : caresses.
* ↑ Lisez : dans.
* ↑ Variante : fera.
* ↑ Variante : du.
* ↑ L’été commençant au solstice de printemps, le premier jour d’été coïncide au 22 juin.
* ↑ Variante : chassera.
* ↑ Ebre.
* ↑ Variante : piedz et main estachés.
* ↑ Variante : mouches.
* ↑ Lisez : scyphe.
* ↑ Variante : excusé.
* ↑ Variante : severe.
* ↑ Variante : Agrippe.
* ↑ Variante : de poudre face aduste.
* ↑ Variante : avare.
* ↑ Variante : voir, qui le bois.
* ↑ C’est-à-dire qu’il sera pendu, voyant le bûcheron du haut en bas de l’arbre, au lieu de le voir de bas en haut.
* ↑ Variante : seront.
* ↑ Variante : calumnié.
* ↑ Variante : Oncques n’y eust.
* ↑ Variante : O quel hideuse calamité.
* ↑ Fors une (aucune).
* ↑ Variante : approcher.
* ↑ Lisez : ruine.
* ↑ Lisez : Volques.
* ↑ Variante : se tournera.
* ↑ Variante : oruches.
* ↑ Lisez : Qui.
* ↑ Variante : Astrologi Sienni.
* ↑ Traduction : INCANTATION DE LA LOI CONTRE LES CRITIQUES INEPTES : Que ceux qui liront ces vers y réfléchissent mûrement : Que le vulgaire profane et ignorant n’approche pas : Arrière tous les astrologues, les sots, les barbares ! Que celui qui agit autrement soit maudit selon les rites !